title: Decizia (UE) 2015/954 a Consiliului din 16 iunie 2015 privind autorizarea accesului domnului Jeppe Tranholm-Mikkelsen la informații clasificate până la nivelul TRÈS SECRET UE/EU TOP SECRET

text:
               20.6.2015

               RO

               Jurnalul Oficial al Uniunii Europene

               L 156/19

         DECIZIA (UE) 2015/954 A CONSILIULUI
   din 16 iunie 2015
   privind autorizarea accesului domnului Jeppe Tranholm-Mikkelsen la informații clasificate până la nivelul TRÈS SECRET UE/EU TOP SECRET
   CONSILIUL UNIUNII EUROPENE,
   având în vedere Decizia 2013/488/UE a Consiliului din 23 septembrie 2013 privind normele de securitate pentru protecția informațiilor UE clasificate (1), în special punctul 18 litera (a) din anexa I la aceasta,
   având în vedere Decizia 2013/811/UE a Consiliului din 17 decembrie 2013 de stabilire, pentru Secretariatul General al Consiliului, a autorității de numire și a autorității abilitate să încheie contracte de muncă și de abrogare a Deciziei 2011/444/UE (2),
   având în vedere Decizia (UE) 2015/654 a Consiliului din 21 aprilie 2015 de numire a secretarului general al Consiliului Uniunii Europene pentru perioada 1 iulie 2015-30 iunie 2020 (3),
   întrucât:

               (1)

               La 26 martie 2015, autoritatea de securitate națională competentă din Danemarca a dat asigurări pozitive privind accesul la informații clasificate până la nivelul TRÈS SECRET UE/EU TOP SECRET al domnului Jeppe TRANHOLM-MIKKELSEN.

               (2)

               Este necesară, în virtutea atribuțiilor sale și a necesităților serviciului, autorizarea accesului domnului Jeppe TRANHOLM-MIKKELSEN la informații clasificate până la nivelul TRÈS SECRET UE/EU TOP SECRET deținute de Consiliu și de Consiliul European,

         ADOPTĂ PREZENTA DECIZIE:
   Articolul 1
   (1)   Se acordă domnului Jeppe TRANHOLM-MIKKELSEN autorizația pentru accesul la informații clasificate până la nivelul TRÈS SECRET UE/EU TOP SECRET deținute de Consiliu și de Consiliul European în scopul exercitării atribuțiilor sale.
   (2)   Autorizația menționată la alineatul (1) este valabilă pe durata exercitării atribuțiilor pentru care este acordată această autorizație și nu depășește o perioadă de cinci ani, cu începere de la data la care prezenta decizie intră în vigoare.
   Articolul 2
   Prezenta decizie intră în vigoare la 1 iulie 2015.
   Articolul 3
   Prezenta decizie se adresează domnului Jeppe TRANHOLM-MIKKELSEN.

      Adoptată la Luxemburg, 16 iunie 2015.

            Pentru Consiliu

            Președintele

         J. DŪKLAVS

      (1)  JO L 274, 15.10.2013, p. 1.

      (2)  JO L 355, 31.12.2013, p. 91.

      (3)  JO L 107, 25.4.2015, p. 74.


title: Decizia Consiliului și a Comisiei din 26 martie 2002 cu privire la încheierea Acordului euro-mediteraneean de stabilire a unei asocieri între Comunitățile Europene și statele lor membre, pe de o parte, și Regatul Hașemit al Iordaniei, pe de altă parte

text:
Anunţ juridic important

|

32002D0357

Jurnalul Oficial L 129 , 15/05/2002 p. 0001 - 0002 ediţie specială în limba cehă capitol 11 volum 42 p. 20  - 21 ediţie specială în limba estonă capitol 11 volum 42 p. 20  - 21 ediţie specială în limba maghiară capitol 11 volum 42 p. 20  - 21 ediţie specială în limba lituaniană capitol 11 volum 42 p. 20  - 21 LV.ES capitol 11 volum 42 p. 20  - 21 MT.ES capitol 11 volum 42 p. 20  - 21 PL.ES capitol 11 volum 42 p. 20  - 21 SK.ES capitol 11 volum 42 p. 20  - 21 ediţie specială în limba slovenă capitol 11 volum 42 p. 20  - 21

		20020326Decizia Consiliului și a Comisieidin 26 martie 2002cu privire la încheierea Acordului euro-mediteraneean de stabilire a unei asocieri între Comunitățile Europene și statele lor membre, pe de o parte, și Regatul Hașemit al Iordaniei, pe de altă parte(2002/357/CE, CECO)CONSILIUL UNIUNII EUROPENE,ȘI COMISIA COMUNITĂȚILOR EUROPENE,având în vedere Tratatul de instituire a Comunității Europene, în special articolul 310 coroborat cu articolul 300 alineatul (2) primul paragraf teză a doua și cu articolul 300 alineatul (3) al doilea paragraf,având în vedere Tratatul de instituire a Comunității Europene a Cărbunelui și Oțelului, în special articolul 95,după consultarea Comitetului consultativ și cu avizul conform al Consiliului,având în vedere avizul conform al Parlamentului European [1],întrucât:ar trebui să se aprobe Acordul euro-mediteraneean de stabilire a unei asocieri între Comunitățile Europene și statele lor membre, pe de o parte, și Regatul Hașemit al Iordaniei, pe de altă parte, semnat la Bruxelles, la 24 noiembrie 1997,DECID:Articolul 1Acordul euro-mediteraneean de stabilire a unei asocieri între Comunitățile Europene și statele lor membre, pe de o parte, și Regatul Hașemit al Iordaniei, pe de altă parte, protocoalele anexate la acesta, precum și declarațiile anexate la actul final, se aprobă în numele Comunității Europene și al Comunității Europene a Cărbunelui și Oțelului.Textul acordului, al protocoalelor și al actului final se atașează la prezenta decizie.Articolul 2(1) Poziția pe care Comunitatea trebuie să o adopte în cadrul Consiliului de Asociere și a Comitetului de asociere se stabilește de către Consiliu la propunerea Comisiei sau, după caz, de către Comisie, în conformitate cu dispozițiile aferente ale tratatelor de instituire a Comunității Europene și a Comunității Europene a Cărbunelui și Oțelului.(2) Președintele Consiliului prezidează, în conformitate cu articolul 90 din acord, Consiliul de asociere și prezintă poziția Comunității. Un reprezentant al președintelui Consiliului prezidează Comitetul de asociere, în conformitate cu articolul 93 din acord, și prezintă poziția Comunității.Articolul 3Președintele Consiliului procedează, în numele Comunității Europene, la notificarea prevăzută la articolul 106 din acord. Președintele Comisiei procedează la aceeași notificare în numele Comunității Europene a Cărbunelui și Oțelului.Adoptată la Bruxelles, 26 martie 2002.Pentru ConsiliuPreședinteleA.M. Birulés Y BertránPentru ComisiePreședinteleR. Prodi[1] JO C 226, 20.7.1998, p. 26.--------------------------------------------------


title: Decizia (UE) 2015/1673 a Parlamentului European din 29 aprilie 2015 privind descărcarea de gestiune pentru execuția bugetului Autorității Europene pentru Valori Mobiliare și Piețe aferent exercițiului financiar 2013

text:
               30.9.2015

               RO

               Jurnalul Oficial al Uniunii Europene

               L 255/298

      DECIZIA (UE) 2015/1673 A PARLAMENTULUI EUROPEAN
      din 29 aprilie 2015
      privind descărcarea de gestiune pentru execuția bugetului Autorității Europene pentru Valori Mobiliare și Piețe aferent exercițiului financiar 2013
      PARLAMENTUL EUROPEAN,

                  —

                  având în vedere conturile anuale finale ale Autorității Europene pentru Valori Mobiliare și Piețe pentru exercițiul financiar 2013,

                  —

                  având în vedere Raportul Curții de Conturi privind conturile anuale ale Autorității Europene pentru Valori Mobiliare și Piețe pentru exercițiul financiar 2013, însoțit de răspunsurile autorității (1),

                  —

                  având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2013, în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 17 februarie 2015 privind descărcarea de gestiune a autorității cu privire la execuția bugetului pentru exercițiul financiar 2013 (05304/2015 – C8-0054/2015),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3),

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (4), în special articolul 208,

                  —

                  având în vedere Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea Europeană pentru Valori Mobiliare și Piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (5), în special articolul 64,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (6),

                  —

                  având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (7), în special articolul 108,

                  —

                  având în vedere articolul 94 și anexa V la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru afaceri economice și monetare (A8-0087/2015),

         1.

            acordă directorului executiv al Autorității Europene pentru Valori Mobiliare și Piețe descărcarea de gestiune pentru execuția bugetului autorității aferent exercițiului financiar 2013;

         2.

            își prezintă observațiile în cadrul rezoluției de mai jos;

         3.

            încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Autorității Europene pentru Valori Mobiliare și Piețe, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

               Președintele

            Martin SCHULZ

               Secretarul general

            Klaus WELLE

         (1)  JO C 442, 10.12.2014, p. 247.

         (2)  A se vedea nota de subsol 1.

         (3)  JO L 248, 16.9.2002, p. 1.

         (4)  JO L 298, 26.10.2012, p. 1.

         (5)  JO L 331, 15.12.2010, p. 84.

         (6)  JO L 357, 31.12.2002, p. 72.

         (7)  JO L 328, 7.12.2013, p. 42.


title: 2012/576/UE: Decizia Parlamentului European din 10 mai 2012 privind descărcarea de gestiune pentru execuția bugetului Institutului European pentru Egalitatea de Șanse între Femei și Bărbați aferent exercițiului financiar 2010

text:
               17.10.2012

               RO

               Jurnalul Oficial al Uniunii Europene

               L 286/200

         DECIZIA PARLAMENTULUI EUROPEAN
   din 10 mai 2012
   privind descărcarea de gestiune pentru execuția bugetului Institutului European pentru Egalitatea de Șanse între Femei și Bărbați aferent exercițiului financiar 2010
   (2012/576/UE)
   PARLAMENTUL EUROPEAN,

               —

               având în vedere conturile anuale ale Institutului European pentru Egalitatea de Șanse între Femei și Bărbați pentru exercițiul financiar 2010,

               —

               având în vedere Raportul Curții de Conturi privind conturile anuale ale Institutului European pentru Egalitatea de Șanse între Femei și Bărbați pentru exercițiul financiar 2010, însoțit de răspunsurile Institutului (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 1922/2006 al Parlamentului European și al Consiliului din 20 decembrie 2006 privind înființarea unui Institut European pentru egalitatea de șanse între femei și bărbați (3), în special articolul 14,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru drepturile femeii și egalitatea de gen (A7-0132/2012),

               1.

               acordă directorului Institutului European pentru Egalitatea de Șanse între Femei și Bărbați descărcarea de gestiune pentru execuția bugetului Institutului aferent exercițiului financiar 2010;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Institutului European pentru Egalitatea de Șanse între Femei și Bărbați, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 366, 15.12.2011, p. 173.

      (2)  JO L 248, 16.9.2002, p. 1.

      (3)  JO L 403, 30.12.2006, p. 9.

      (4)  JO L 357, 31.12.2002, p. 72.
    ---documentbreak---

               17.10.2012

               RO

               Jurnalul Oficial al Uniunii Europene

               L 286/201

         REZOLUȚIA PARLAMENTULUI EUROPEAN
   din 10 mai 2012
   conținând observațiile care fac parte integrantă din decizia privind descărcarea de gestiune pentru execuția bugetului Institutului European pentru Egalitatea de Șanse între Femei și Bărbați aferent exercițiului financiar 2010
   PARLAMENTUL EUROPEAN,

               —

               având în vedere conturile anuale ale Institutului European pentru Egalitatea de Șanse între Femei și Bărbați pentru exercițiul financiar 2010,

               —

               având în vedere Raportul Curții de Conturi privind conturile anuale ale Institutului European pentru Egalitatea de Șanse între Femei și Bărbați pentru exercițiul financiar 2010, însoțit de răspunsurile Institutului (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 1922/2006 al Parlamentului European și al Consiliului din 20 decembrie 2006 privind înființarea unui Institut European pentru egalitatea de șanse între femei și bărbați (3), în special articolul 14,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru drepturile femeii și egalitatea de gen (A7-0132/2012),

               A.

               întrucât Institutul European pentru Egalitatea de Șanse între Femei și Bărbați (denumit în continuare „Institutul”) a fost înființat în temeiul Regulamentului (CE) nr. 1922/2006 și și-a dobândit autonomia la 15 iunie 2010;

               B.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale ale Institutului pentru exercițiul financiar 2010 și cu privire la legalitatea și regularitatea operațiunilor subiacente;

               C.

               întrucât bugetul general al Institutului pentru exercițiul financiar 2010 a fost de 6 500 000 EUR; întrucât bugetul Institutului este finanțat în întregime prin contribuția de la bugetul Uniunii,

               1.

               salută primul raport al Curții de Conturi privind conturile anuale ale Institutului pentru exercițiul financiar 2010;

      Gestiunea bugetară și financiară

               2.

               ia act de faptul că Institutul și-a dobândit autonomia administrativă și financiară la 15 iunie 2010;

               3.

               consideră că ar trebui analizată posibilitatea unei fuziuni a Institutului cu Agenția pentru Drepturi Fundamentale a Uniunii Europene, pentru a evita suprapunerile și a reduce cheltuielile generale;

               4.

               constată, pe baza raportului anual de activitate (RAA) al Institutului, că Direcția Generală Ocuparea Forței de Muncă, Afaceri Sociale și Incluziune (DG EMPL), sub tutela căreia se află acesta, a fost responsabilă în perioada 1 ianuarie-15 iunie 2010, în numele Institutului, pentru gestiunea financiară și, în special, pentru cheltuielile administrative și cu personalul; ia act de faptul că DG EMPL a făcut în această perioadă plăți în valoare totală de 846 876,91 EUR;

               5.

               constată din RAA că, în perioada scurtă de șase luni care a urmat adoptării programului anual de lucru pentru 2010 și dobândirii autonomiei administrative și financiare, Institutul a înregistrat o rată de execuție bugetară de 65 % pentru creditele de angajament și de 26 % pentru creditele de plată; invită Institutul să ia măsuri imediate pentru a asigura pe viitor o rată satisfăcătoare de execuție bugetară;

               6.

               ia act din RAA al Institutului că, în cadrul examinării proiectului său de buget pentru exercițiul financiar 2010, Consiliul de administrație a subliniat două cazuri de dezechilibru bugetar, care se ridică împreună la 415 000 EUR:

                           —

                           un dezechilibru bugetar de 195 000 EUR la titlul II, legat de subutilizarea creditelor alocate pentru chirie; această situație se explică prin faptul că guvernul lituanian a acoperit chiria pentru sediul Institutului în primii doi ani de activitate ai acestuia;

                           —

                           un dezechilibru bugetar de 220 000 EUR la titlul III, cauzat de subutilizarea prevăzută a creditelor alocate pentru cheltuielile operaționale;

                     constată că, în octombrie 2010, Consiliul de administrație a convenit să nu aloce Institutului aceste fonduri înghețate; solicită Institutului să informeze autoritatea de descărcare de gestiune cu privire la acțiunile întreprinse în legătură cu aceste fonduri înghețate;

      Contabilitatea

               7.

               constată că Institutul a definit în 2010 responsabilitățile actorilor financiari pentru membrii personalului și a elaborat circuite financiare pentru creditele de angajament; ia act de faptul că, până la sfârșitului lui 2010, Institutul a desemnat toți actorii financiari și le-a definit rolurile și responsabilitățile;

               8.

               ia act din RAA al Institutului că directorul acestuia a delegat directorului administrativ competența de ordonator de credite pentru o sumă maximă de 500 000 EUR în cadrul titlurilor I și II, limitând această delegare la un an în ceea ce privește titlul III; de asemenea, ia act de faptul că a fost numit un contabil supleant;

               9.

               constată, pe baza RAA, că până la sfârșitul lui 2010 au fost create și implementate proceduri în următoarele domenii administrative: misiuni, gestionarea plângerilor, informații de bază legate de achizițiile publice, TVA, calitatea contabilității, reconcilierea bancară, derularea plăților, precum și creditele de angajament și de plată; constată că au fost elaborate și puse în aplicare o politică în materie de telecomunicații și un cadru de înregistrare a documentelor;

      Achizițiile publice

               10.

               observă că în 2010 au fost derulate 63 de proceduri de achiziții publice și au fost semnate contracte pentru serviciile achiziționate; constată că suma totală contractată a fost de 1 974 626 EUR;

               11.

               observă din RAA că două dificultăți majore au apărut în procedurile de achiziții publice:

                           —

                           perioada de timp avută la dispoziție pentru derularea unei proceduri de achiziții publice a fost extrem de scurtă, lucru care a pus în pericol realizarea studiilor planificate și bugetul relevant;

                           —

                           lipsa de sprijin calificat pentru Unitatea de operațiuni, majoritatea membrilor personalului din cadrul unității respective necunoscând procedurile de achiziții publice sau având cunoștințe limitate despre acestea;

                     observă că aceste complicații au dus la anumite întârzieri și la anularea unor proceduri, ceea ce a determinat reportarea în 2011 a majorității angajamentelor bugetare; în consecință, invită Institutul să remedieze această situație și să informeze autoritatea de descărcare de gestiune cu privire la măsurile luate în acest sens;

               12.

               observă, de asemenea, că 85 % din contractele atribuite, în valoare totală de 1 628 122 EUR, priveau servicii de sprijin pentru activitățile operaționale, iar restul de 292 504 EUR (15 %) viza bunuri și servicii achiziționate ca sprijin pentru activitățile administrative;

      Resursele umane

               13.

               ia act din RAA că Institutul a recrutat 23 de agenți temporari și 6 agenți contractuali, ajungând astfel la 92,3 % din obiectivul său privind schema de personal;

               14.

               subliniază necesitatea de completare a tuturor posturilor necesare pentru funcționarea eficientă a Institutului și realizarea obiectivelor sale stabilite;

      Performanța

               15.

               constată că, în conformitate cu articolul 20 din Regulamentul (CE) nr. 1922/2006 de înființare a Institutului, acesta ar fi trebuit să dispună până la 18 ianuarie 2010 efectuarea unei evaluări externe independente a realizărilor sale; constată că, potrivit RAA, Consiliul de administrație a amânat evaluarea ex post, având în vedere faptul că Institutul nu era operațional la 19 ianuarie 2010; ia act de decizia Consiliului de administrație de a comanda o evaluare ex ante în 2010 și o evaluare intermediară până în 2013; solicită Institutului să comunice imediat autorității de descărcare de gestiune rezultatele evaluării ex ante;

               16.

               observă că Institutul, cu sprijinul DG EMPL, a lansat în decembrie 2010 caietul de sarcini pentru „A doua evaluare ex ante a Institutului European pentru Egalitatea de Șanse între Femei și Bărbați, axată pe obiectivele și activitățile specifice ale Institutului”;

               17.

               solicită Institutului să informeze autoritatea de descărcare de gestiune cu privire la realizarea acestor evaluări și la concluziile lor;

               18.

               reamintește Curții de Conturi că activitatea Institutului este de maximă importanță pentru promovarea egalității dintre bărbați și femei în Uniune; subliniază, prin urmare, necesitatea ca în rapoartele viitoare să se descrie în detaliu dificultățile care grevează activitatea Institutului, în orice stadiu al procedurii bugetare;

               19.

               subliniază că, în contextul crizei și al măsurilor de austeritate, este esențial ca Institutul să asigure un randament optim fără să pericliteze realizarea cu succes a mandatului său important;

      Sediul

               20.

               constată pe baza RAA că personalul Institutului a fost transferat la 1 martie 2010 din sediul temporar de la Bruxelles în sediul său permanent de la Vilnius, Lituania;

      Auditul intern

               21.

               a fost informat de Institut că primul audit realizat de Serviciul de Audit Intern va avea loc în 2012;

               22.

               ia act de faptul că, potrivit RAA, OLAF a vizitat Institutul în noiembrie 2010 și a organizat o primă sesiune de formare a personalului cu privire la principiile de audit și la standardele de control intern; ia notă, de asemenea, de acordul de cooperare dintre OLAF și Institut pregătit în 2010 și adoptat de Consiliul de administrație al Institutului la 26 ianuarie 2011;

               23.

               face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 10 mai 2012 (5) referitoare la performanțele, gestiunea financiară și controlul agențiilor.

      (1)  JO C 366, 15.12.2011, p. 173.

      (2)  JO L 248, 16.9.2002, p. 1.

      (3)  JO L 403, 30.12.2006, p. 9.

      (4)  JO L 357, 31.12.2002, p. 72.

      (5)  Texte adoptate, P7_TA(2012) 164 (a se vedea pagina 388 din prezentul Jurnal Oficial).


title: Decizia Parlamentului European din 28 septembrie 2005 de adoptare a Statutului deputaților în Parlamentul European

text:
Anunţ juridic important

|

32005Q0684

Official Journal L 262 , 07/10/2005 P. 0001 - 0010

		20050928Decizia Parlamentului Europeandin 28 septembrie 2005de adoptare a Statutului deputaților în Parlamentul European(2005/684/CE, Euratom)PARLAMENTUL EUROPEAN,având în vedere Tratatul de instituire a Comunității Europene și, în special, articolul 190 alineatul (5) al acestuia,având în vedere Tratatul de instituire a Comunității Europene a Energiei Atomice și, în special, articolul 108 alineatul (4) al acestuia,având în vedere avizul Comisiei [1],cu aprobarea Consiliului [2],întrucât:(1) Parlamentul este alcătuit din "reprezentanți ai popoarelor statelor reunite în Comunitate". Reprezentanții sunt, astfel cum se afirmă și în articolul 190 alineatul (1) din Tratatul CE, "reprezentanți ai popoarelor statelor reunite în Comunitate". Același termen se utilizează în articolul 190 alineatul (2) din Tratatul CE (numărul de reprezentanți aleși în cadrul fiecărui stat membru) și în articolul 190 alineatul (3) din Tratatul CE (reprezentanții sunt aleși pentru un mandat de cinci ani). Respectivele dispoziții, conform cărora deputații sunt reprezentanți ai popoarelor, justifică utilizarea în statut a termenului "deputat".(2) Parlamentul are dreptul să își reglementeze propria activitate prin propriul regulament de procedură, în conformitate cu articolul 199 primul paragraf din Tratatul CE și în conformitate cu prezentul statut.(3) Articolul 1 din statut tratează conceptul de "deputat" și explică faptul că statutul nu se referă la drepturile și obligațiile deputaților, ci la normele și condițiile generale aplicabile pentru exercitarea funcțiilor lor.(4) Libertatea și independența deputaților, care sunt consacrate în articolul 2 și care nu sunt menționate în nici o dispoziție din legislația primară, ar trebui să beneficieze de protecție legală. Angajamentele formulate de deputați de a se retrage din funcție la o anumită dată sau declararea intenției de retragere din funcție la o dată nespecificată, de care partidele politice se pot folosi în mod discreționar, ar trebui considerate ca fiind incompatibile cu libertatea și independența deputaților și, în consecință, ar trebui să nu fie obligatorii.(5) Articolul 3 alineatul (1) reproduce integral dispozițiile articolului 6 alineatul (1) din Actul din 20 septembrie 1976 privind alegerea membrilor Parlamentului European prin vot universal direct.(6) Dreptul de inițiativă prevăzut la articolul 5 reprezintă dreptul-cheie al fiecărui deputat. Regulamentul de procedură al Parlamentului nu poate lipsi de conținut respectivul drept.(7) Dreptul de consultare a dosarelor, prevăzut la articolul 6, și care este deja consacrat în Regulamentul de procedură al Parlamentului, este un aspect fundamental al exercitării mandatului și, în consecință, ar trebui prevăzut în statut.(8) Articolul 7 este conceput cu intenția de a garanta că, în ciuda declarațiilor contrare, diversitatea lingvistică va fi în continuare păstrată. Orice discriminare împotriva uneia dintre limbile oficiale ar trebui exclusă. Principiul în cauză ar trebui să continue să se aplice după fiecare extindere a Uniunii Europene.(9) În temeiul articolelor 9 și 10, deputații urmează să primească o indemnizație pentru exercitarea funcțiilor sale. În ceea ce privește valoarea indemnizației, un grup de experți convocați de Parlament a prezentat în luna mai 2000 un studiu conform căruia se justifică o indemnizație care să corespundă cu 38,5 % din salariul de bază a unui judecător de la Curtea de Justiție a Comunităților Europene.(10) Deoarece indemnizația, indemnizația tranzitorie, precum și pensiile pentru limită de vârstă, de invaliditate și cele de urmaș sunt finanțate din bugetul general al Uniunii Europene, este necesar ca acestea să fie impozitate în beneficiul Comunităților.(11) Ținându-se seama de situația specială a deputaților, în special de faptul că nu au obligația de a avea reședința în vreunul dintre locurile unde Parlamentul își desfășoară activitățile și de legăturile speciale cu statul în care sunt aleși, este necesar să se prevadă posibilitatea statelor membre de a aplica dispozițiile legislației fiscale naționale în cazul indemnizației și al indemnizației tranzitorii, precum și al pensiilor pentru limită de vârstă, de invaliditate și de urmaș.(12) Articolul 9 alineatul (3) este necesar, deoarece partidele așteaptă de multe ori ca prestațiile prevăzute la articolul 9 alineatele (1) și (2) să fie parțial utilizate pentru scopurile proprii. Acest tip de finanțare a partidelor trebuie interzis.(13) Indemnizația tranzitorie prevăzută la articolul 9 alineatul (2) și la articolul 13 are, în special, scopul de a oferi sprijin pe perioada dintre sfârșitul mandatului unui deputat și preluarea de către acesta/aceasta a unei noi funcții. Atunci când fostul deputat începe un alt mandat sau își asumă o funcție publică, acest scop nu mai este îndeplinit.(14) În lumina evoluțiilor din statele membre în ceea ce privește pensiile pentru limită de vârstă, se cuvine ca foștii deputați să aibă dreptul la pensie pentru limită de vârstă începând cu vârsta de 63 de ani. Articolul 14 nu afectează dreptul statelor membre de a ține seama de pensiile pentru limită de vârstă atunci când se calculează pensiile pentru limită de vârstă în conformitate cu legislația națională.(15) Dispozițiile privind sprijinul acordat urmașilor sunt în esență conforme cu legislația în vigoare în Comunitatea Europeană. Dreptul soțului supraviețuitor care s-a recăsătorit are la bază ideea modernă conform căreia este vorba despre o prestație cu caracter autonom și nu este pur și simplu un "sprijin". Dreptul respectiv nu este exclus nici în cazul în care soțul supraviețuitor "se întreține" din propriul venit sau din bunurile proprii.(16) Articolul 18 este necesar, deoarece, atunci când statutul intră în vigoare, statele membre vor înceta să ramburseze cheltuielile efectuate de deputați în caz de boală sau să plătească o parte din contribuțiile la asigurările de sănătate. De cele mai multe ori, aceste prestații sunt acordate și după încetarea mandatului.(17) Dispozițiile privind rambursarea cheltuielilor trebuie să fie în conformitate cu principiile stabilite de Curtea de Justiție a Comunităților Europene în hotărârea luată în cauza "Lord Bruce" [3]. Parlamentul poate astfel să efectueze rambursarea prin intermediul unei sume forfetare, după caz, pentru a reduce cheltuielile și formalitățile administrative inerente într-un sistem în care se verifică fiecare cheltuială în parte. În consecință, aceasta reprezintă o manifestare de bună administrare.(18) La 28 mai 2003, Biroul Parlamentului a adoptat un set de norme noi care reglementează plata cheltuielilor și indemnizațiilor deputaților pe baza cheltuielilor efectuate în mod real, care ar trebui să intre în vigoare la aceeași dată ca și prezentul statut.(19) Statele membre ar trebui să se asigure că sunt menținute normele care asimilează deputații în Parlamentul European, pe perioada exercitării mandatului în statul membru, deputaților în parlamentele naționale. Este imposibil ca această problemă să fie rezolvată la nivel european, deoarece există multe dispoziții foarte diferite în statele membre. În lipsa unor astfel de norme, exercitarea mandatului unui deputat în Parlamentul European în statul membru în care deputatul respectiv a fost ales ar fi mult limitată, dacă nu chiar imposibilă. Exercitarea eficientă a mandatului este, de asemenea, în interesul statelor membre.(20) Articolul 25 alineatul (1) este necesar, deoarece dispozițiile naționale foarte diferite care s-au aplicat până în prezent deputaților, fac imposibilă rezolvarea la nivel european a tuturor problemelor legate de tranziția de la un sistem european vechi la unul nou. Oferind deputaților posibilitatea de a alege, va fi imposibil ca drepturile lor să fie reduse sau ca aceștia să suporte pierderi financiare în urma tranziției. Norma menționată la articolul 25 alineatul (2) este consecința deciziei luate în conformitate cu articolul 25 alineatul (1).(21) Diversitatea situațiilor naționale este avută în vedere de articolul 29, în temeiul căruia statele membre pot adopta norme diferite față de dispozițiile prezentului statut ca măsură tranzitorie. Însăși diversitatea respectivă justifică, de asemenea, posibilitatea ca statele membre să își păstreze egalitatea de tratament între deputații în Parlamentul European și deputații în parlamentele naționale,DECIDE:TITLUL IDISPOZIȚII ȘI CONDIȚII GENERALE CARE REGLEMENTEAZĂ EXERCITAREA FUNCȚIILOR DEPUTAȚILOR ÎN PARLAMENTUL EUROPEANArticolul 1Prezentul statut stabilește dispozițiile și condițiile generale care reglementează exercitarea funcțiilor deputaților în Parlamentul European.Articolul 2(1) Deputații sunt liberi și independenți.(2) Înțelegerile privind demisia unui deputat înainte de expirarea sau la finalul legislaturii sunt nule de drept.Articolul 3(1) Deputații votează individual și personal. Aceștia nu pot fi obligați prin instrucțiuni și nu pot primi mandat imperativ.(2) Înțelegerile privind modul în care mandatul urmează a fi exercitat sunt nule de drept.Articolul 4Documentele și evidențele electronice pe care un deputat le-a primit, întocmit sau trimis sunt asimilate documentelor Parlamentului numai în cazul în care au fost depuse în conformitate cu Regulamentul de procedură.Articolul 5(1) Fiecare deputat are dreptul să facă propuneri de acte comunitare în contextul dreptului de inițiativă al Parlamentului.(2) Parlamentul stabilește în Regulamentul de procedură condițiile de exercitare a acestui drept.Articolul 6(1) Deputații au dreptul să consulte orice dosar deținut de Parlament.(2) Alineatul (1) nu se aplică pentru dosarele și conturile personale.(3) Alineatul (1) se aplică fără a aduce atingere actelor Uniunii Europene și acordurilor încheiate de către instituții cu privire la accesul la documente.(4) Parlamentul stabilește condițiile de exercitare a acestui drept.Articolul 7(1) Documentele Parlamentului se traduc în toate limbile oficiale.(2) Intervențiile orale se interpretează simultan în toate celelalte limbi oficiale.(3) Parlamentul stabilește condițiile de punere în aplicare a prezentului articol.Articolul 8(1) Deputații se pot organiza în grupuri politice.(2) Parlamentul stabilește în Regulamentul de procedură condițiile privind exercitarea acestui drept.Articolul 9(1) Deputații au dreptul la o indemnizație adecvată menită să le asigure independența.(2) La încheierea mandatului, deputații au dreptul la indemnizație tranzitorie și la pensie.(3) Înțelegerile privind utilizarea indemnizației, a indemnizației tranzitorii și a pensiei în alte scopuri decât cele personale sunt nule de drept.(4) Persoanele aflate în întreținerea deputaților sau a foștilor deputați au dreptul la pensie de urmaș.Articolul 10Valoarea indemnizației este de 38,5 % din salariul de bază a unui judecător de la Curtea de Justiție a Comunităților Europene.Articolul 11Indemnizația primită de un deputat pentru exercitarea unui mandat în alt parlament se scade din indemnizație.Articolul 12(1) Indemnizația prevăzută la articolul 9 este impozabilă în beneficiul Comunităților în aceleași condiții ca și cele stabilite pentru funcționari și ceilalți agenți ai Comunităților Europene în temeiul articolului 13 din Protocolul privind privilegiile și imunitățile Comunităților.(2) Nu sunt aplicabile deducerile pentru cheltuielile profesionale și personale și de natură familială și socială, prevăzute la articolul 3 alineatele (2)-(4) din Regulamentul (CEE, Euratom, CECO) nr. 260/68 al Consiliului din 29 februarie 1968 de definire a condițiilor și a procedurii de aplicare a impozitului stabilit în beneficiul Comunităților Europene [4].(3) Alineatul (1) nu aduce atingere capacității statelor membre de a impozita această indemnizație în conformitate cu legislația fiscală națională, cu condiția evitării dublei impuneri.(4) Statele membre au dreptul de a ține seama de indemnizație atunci când stabilesc rata de impozitare aplicabilă altor venituri.(5) Prezentul articol se aplică de asemenea indemnizației tranzitorii, precum și pensiilor pentru limită de vârstă, de invaliditate și de urmaș care se plătesc în conformitate cu articolele 13, 14, 15 și 17.(6) Prestațiile prevăzute la articolele 18, 19 și 20 și contribuțiile la fondul de pensii prevăzute la articolul 27 nu se impozitează.Articolul 13(1) La încheierea mandatului, deputații au dreptul la o indemnizație tranzitorie echivalentă cu indemnizația prevăzută la articolul 10.(2) Acest drept corespunde cu câte o lună pentru fiecare an de exercitare a mandatului; cu toate acestea, nu se acordă pentru mai puțin de șase sau mai mult de 24 de luni.(3) Acest drept nu există în cazul în care un deputat este învestit cu un mandat în alt parlament sau exercită o funcție publică.(4) În caz de deces, indemnizația tranzitorie se plătește ultima dată în luna în care fostul deputat a decedat.Articolul 14(1) Foștii deputați au dreptul la pensie pentru limită de vârstă începând cu vârsta de 63 de ani.(2) Pensia pentru limită de vârstă este, pentru fiecare an întreg de exercitare a mandatului, 3,5 % din indemnizația prevăzută la articolul 10 și o doisprezecime din indemnizație pentru fiecare lună întreagă în plus, dar fără a depăși 70 % în total.(3) Dreptul la pensia pentru limită de vârstă există independent de orice altă pensie.(4) Articolul 11 se aplică mutatis mutandis.Articolul 15(1) În cazul invalidității survenite în cursul mandatului, deputații au dreptul la pensie.(2) Articolul 14 alineatul (2) se aplică mutatis mutandis. Cu toate acestea, valoarea pensiei este de cel puțin 35 % din indemnizația prevăzută la articolul 10.(3) Dreptul la această pensie se naște la încetarea mandatului.(4) Parlamentul stabilește condițiile de exercitare a acestui drept.(5) Articolul 11 se aplică mutatis mutandis.Articolul 16În cazul în care un fost deputat are dreptul simultan la plata indemnizației tranzitorii în conformitate cu articolul 13 și la pensie în conformitate cu articolul 14 sau cu articolul 15, respectivul sau respectiva optează pentru una dintre cele două.Articolul 17(1) În cazul decesului unui deputat sau fost deputat care, la data decesului, avea sau ar fi avut dreptul la pensie în viitor în conformitate cu articolul 14 sau cu articolul 15, celălalt soț și copiii aflați în întreținere au dreptul la pensie de urmaș.(2) Valoarea totală a pensiei nu poate depăși pensia pentru limită de vârstă la care deputatul ar fi avut dreptul la încheierea legislaturii sau la care fostul deputat avea sau ar fi avut dreptul.(3) Soțul supraviețuitor primește 60 % din valoarea prevăzută la alineatul (2), dar nu mai puțin de 30 % din indemnizația prevăzută la articolul 10. Dreptul în cauză nu este afectat în cazul în care soțul supraviețuitor se recăsătorește. Dreptul în cauză se pierde în cazul în care circumstanțele specifice unui caz individual nu prezintă nici o îndoială că respectiva căsătorie a fost încheiată numai în scopul asigurării unei pensii.(4) Un copil aflat în întreținere primește 20 % din suma prevăzută la alineatul (2).(5) Dacă este necesar, valoare maximă a pensiei ce urmează a fi plătită se împarte între soțul supraviețuitor și copii în funcție de procentajele prevăzute la alineatele (3) și (4).(6) Pensia se plătește din prima zi a lunii următoare decesului.(7) În cazul în care soțul supraviețuitor decedează, dreptul la pensie se stinge la sfârșitul lunii în care a avut loc decesul.(8) Dreptul copilului se stinge la sfârșitul lunii în care acesta împlinește vârsta de 21 de ani. Cu toate acestea, dreptul continuă pe perioada studiilor sau a formării profesionale, dar se stinge cel târziu la sfârșitul lunii în care acesta împlinește vârsta de 25 de ani. Dreptul continuă în cazul în care copilul se află în incapacitate de a se întreține singur din motive de boală sau infirmitate.(9) Partenerii aflați în raporturi recunoscute în statele membre sunt asimilați soților.(10) Parlamentul stabilește condițiile de exercitare a acestui drept.Articolul 18(1) Deputații și foștii deputați care primesc pensie și persoanele care au dreptul la pensie de urmaș au dreptul la restituirea a două treimi din cheltuielile pe care le au în caz de boală, în timpul sarcinii sau la nașterea unui copil.(2) Parlamentul stabilește condițiile de exercitare a acestui drept.Articolul 19(1) Deputații au dreptul la încheierea unei asigurări pentru riscurile legate de exercitarea mandatului lor.(2) Parlamentul stabilește condițiile de exercitare a acestui drept. Deputații plătesc o treime din primele de asigurare datorate.Articolul 20(1) Deputații au dreptul la restituirea cheltuielilor efectuate pe perioada exercitării mandatului lor.(2) Parlamentul restituie cheltuielile reale efectuate de deputați pentru deplasarea la și de la locul de desfășurare a activității și cheltuielile legate de alte deplasări în interes de serviciu.(3) Alte cheltuieli generale efectuate de deputați pe perioada exercitării mandatului pot fi restituite sub forma unei sume forfetare.(4) Parlamentul stabilește condițiile de exercitare a acestui drept.(5) Articolul 9 alineatul (3) se aplică mutatis mutandis.Articolul 21(1) Deputații au dreptul la asistență acordată de colaboratori personali pe care îi pot alege în mod liber.(2) Parlamentul suportă cheltuielile efectuate prin angajarea acestor colaboratori.(3) Parlamentul stabilește condițiile de exercitare a acestui drept.Articolul 22(1) Deputații au dreptul să folosească aparatura de birou, echipamentele de telecomunicații și autovehiculele oficiale ale Parlamentului.(2) Parlamentul stabilește condițiile de exercitare a acestui drept.Articolul 23(1) Toate plățile se fac din bugetul Uniunii Europene.(2) Plățile datorate în conformitate cu articolele 10, 13, 14, 15 și 17 se efectuează lunar în euro sau, la alegerea deputatului, în moneda statului membru în care acesta are domiciliul. Parlamentul stabilește condițiile în temeiul cărora se vor efectua plățile.Articolul 24Deciziile privind punerea în aplicare a prezentului statut intră în vigoare după publicarea în Jurnalul Oficial al Uniunii Europene.TITLUL IIDISPOZIȚII TRANZITORIIArticolul 25(1) Deputații care făceau parte din Parlament înainte de intrarea în vigoare a prezentului statut și au fost realeși pot opta pentru sistemul național aplicabil în prezent în ceea ce privește indemnizația, indemnizația tranzitorie și pensiile pe întreaga perioadă în care sunt deputați în Parlamentul European.(2) Plățile respective se efectuează din bugetul statului membru în cauză.Articolul 26(1) Deputații care doresc să opteze pentru sistemul național aplicabil în prezent în conformitate cu articolul 25 alineatul (1) comunică în scris Președintelui Parlamentului decizia luată în termen de 30 de zile de la intrarea în vigoare a prezentului statut.(2) Decizia este definitivă și irevocabilă.(3) În cazul în care notificarea nu se face în termenul stabilit, se aplică dispozițiile prezentului statut.Articolul 27(1) Fondul de pensii facultativ stabilit de Parlament se păstrează după intrarea în vigoare a prezentului statut pentru deputații sau foștii deputați care au dobândit deja drepturi sau sunt pe cale de a dobândi drepturi în respectivul fond.(2) Drepturile dobândite și drepturile viitoare se păstrează integral. Parlamentul poate stabili criterii și condiții care reglementează dobândirea de noi drepturi sau drepturi viitoare.(3) Deputații care primesc indemnizația prevăzută la articolul 10 nu pot dobândi alte drepturi noi sau drepturi viitoare în fondul de pensii facultativ.(4) Fondul nu este deschis deputaților aleși pentru prima dată în Parlament după ce prezentul statut devine aplicabil.(5) Articolul 9 alineatul (3) și articolul 14 alineatul (3) se aplică mutatis mutandis.Articolul 28(1) Orice drept la pensie dobândit de un deputat în conformitate cu dispozițiile naționale la data aplicării prezentului statut se păstrează integral.(2) În cazul în care durata mandatului exercitat în Parlamentul European sau într-un parlament național nu este suficientă în conformitate cu dispozițiile naționale pentru a da naștere dreptului la pensie, se ține seama de perioada respectivă la calcularea pensiei prevăzute de prezentul statut. Parlamentul poate încheia acorduri cu autoritățile competente ale statelor membre privind transferul drepturilor dobândite.Articolul 29(1) Fiecare stat deputat poate adopta pentru deputații aleși pe teritoriul său norme diferite de dispozițiile prezentului statut în ceea ce privește indemnizația, indemnizația tranzitorie și pensiile, pentru o perioadă de tranziție care nu poate depăși durata a două legislaturi ale Parlamentului European.(2) Respectivele norme tratează deputații cel puțin la fel cu deputații în parlamentul național corespunzător.(3) Toate plățile se efectuează din bugetul statului membru în cauză.(4) Normele respective nu aduc atingere drepturilor deputaților în conformitate cu articolele 18-22.TITLUL IIIDISPOZIȚIE FINALĂArticolul 30Prezentul statut intră în vigoare în prima zi a legislaturii Parlamentului European care începe în anul 2009.Adoptată la Strasburg, 28 septembrie 2005.Pentru Parlamentul EuropeanPreședinteleJ. Borrell Fontelles[1] Avizul Comisiei din 3 iunie 2003, confirmat de vicepreședintele Wallström în timpul ședinței Parlamentului European din 22 iunie 2005.[2] Scrisoare din partea Consiliului din 19 iulie 2005.[3] Hotărârea Curții din 15 septembrie 1981, cauza nr. 208/80, Rt. Hon. Lord Bruce of Donington/Eric Gordon Aspden, Culegere 1981, p. 2205.[4] JO L 56, 4.3.1968, p. 8, regulament astfel cum a fost modificat ultima dată prin Regulamentul (CE, Euratom) nr. 723/2004 (JO L 124, 27.4.2004, p. 1).--------------------------------------------------


title: Decizia (UE) 2015/2056 a Comisiei din 13 noiembrie 2015 de modificare a Deciziilor 2009/300/CE, 2009/563/CE, 2009/894/CE, 2011/330/UE și 2011/337/UE în vederea prelungirii perioadei de valabilitate a criteriilor ecologice de acordare a etichetei ecologice a UE pentru anumite produse [notificată cu numărul C(2015) 7781] (Text cu relevanță pentru SEE)

text:
               17.11.2015

               RO

               Jurnalul Oficial al Uniunii Europene

               L 300/41

         DECIZIA (UE) 2015/2056 A COMISIEI
   din 13 noiembrie 2015
   de modificare a Deciziilor 2009/300/CE, 2009/563/CE, 2009/894/CE, 2011/330/UE și 2011/337/UE în vederea prelungirii perioadei de valabilitate a criteriilor ecologice de acordare a etichetei ecologice a UE pentru anumite produse

         [notificată cu numărul C(2015) 7781]

   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 66/2010 al Parlamentului European și al Consiliului din 25 noiembrie 2009 privind eticheta UE ecologică (1), în special articolul 8 alineatul (3) litera (c),
   după consultarea Comitetului pentru etichetare ecologică al Uniunii Europene,
   întrucât:

               (1)

               Decizia 2009/300/CE a Comisiei (2) expiră la 31 decembrie 2015.

               (2)

               Decizia 2009/563/CE a Comisiei (3) expiră la 31 decembrie 2015.

               (3)

               Decizia 2009/894/CE a Comisiei (4) expiră la 31 decembrie 2015.

               (4)

               Decizia 2011/330/UE a Comisiei (5) expiră la 31 decembrie 2015.

               (5)

               Decizia 2011/337/UE a Comisiei (6) expiră la 31 decembrie 2015.

               (6)

               A fost realizată o evaluare menită să confirme relevanța și caracterul adecvat al criteriilor ecologice actuale, precum și al cerințelor de evaluare și de verificare aferente, stabilite prin Deciziile 2009/300/CE, 2009/563/CE, 2009/894/CE, 2011/330/UE și 2011/337/UE. Întrucât criteriile ecologice actuale și cerințele de evaluare și de verificare aferente stabilite în aceste decizii sunt încă în curs de revizuire, este necesară prelungirea perioadelor de valabilitate ale criteriilor ecologice respective și ale cerințelor de evaluare și de verificare aferente până la 31 decembrie 2016.

               (7)

               Prin urmare, Deciziile 2009/300/CE, 2009/563/CE, 2009/894/CE, 2011/330/UE și 2011/337/UE ar trebui modificate în consecință.

               (8)

               Măsurile prevăzute în prezenta decizie sunt conforme cu avizul comitetului instituit prin articolul 16 din Regulamentul (CE) nr. 66/2010,

         ADOPTĂ PREZENTA DECIZIE:
   Articolul 1
   Articolul 3 din Decizia 2009/300/CE se înlocuiește cu următorul text:

      „Articolul 3
      Criteriile ecologice pentru categoria de produse «televizoare», precum și cerințele de evaluare și verificare aferente sunt valabile până la 31 decembrie 2016.”

   Articolul 2
   Articolul 3 din Decizia 2009/563/CE se înlocuiește cu următorul text:

      „Articolul 3
      Criteriile ecologice pentru categoria de produse «încălțăminte», precum și cerințele de evaluare și verificare aferente sunt valabile până la 31 decembrie 2016.”

   Articolul 3
   Articolul 3 din Decizia 2009/894/CE se înlocuiește cu următorul text:

      „Articolul 3
      Criteriile ecologice pentru categoria de produse «mobilier din lemn», precum și cerințele de evaluare și verificare aferente sunt valabile până la 31 decembrie 2016.”

   Articolul 4
   Articolul 3 din Decizia 2011/330/UE se înlocuiește cu următorul text:

      „Articolul 3
      Criteriile ecologice pentru categoria de produse «laptopuri», precum și cerințele de evaluare și verificare aferente sunt valabile până la 31 decembrie 2016.”

   Articolul 5
   Articolul 4 din Decizia 2011/337/UE se înlocuiește cu următorul text:

      „Articolul 4
      Criteriile ecologice pentru categoria de produse «calculatoare personale», precum și cerințele de evaluare și verificare aferente sunt valabile până la 31 decembrie 2016.”

   Articolul 6
   Prezenta decizie se adresează statelor membre.

      Adoptată la Bruxelles, 13 noiembrie 2015.

            Pentru Comisie

         Karmenu VELLA

            Membru al Comisiei

      (1)  JO L 27, 30.1.2010, p. 1.

      (2)  Decizia 2009/300/CE a Comisiei din 12 martie 2009 de stabilire a criteriilor ecologice revizuite de acordare a etichetei ecologice comunitare pentru televizoare (JO L 82, 28.3.2009, p. 3).

      (3)  Decizia 2009/563/CE a Comisiei din 9 iulie 2009 de stabilire a criteriilor ecologice de acordare a etichetei ecologice comunitare pentru încălțăminte (JO L 196, 28.7.2009, p. 27).

      (4)  Decizia 2009/894/CE a Comisiei din 30 noiembrie 2009 de stabilire a criteriilor ecologice de acordare a etichetei ecologice comunitare pentru mobilier din lemn (JO L 320, 5.12.2009, p. 23).

      (5)  Decizia 2011/330/UE a Comisiei din 6 iunie 2011 de stabilire a criteriilor ecologice de acordare a etichetei ecologice a UE pentru laptopuri (JO L 148, 7.6.2011, p. 5).

      (6)  Decizia 2011/337/UE a Comisiei din 9 iunie 2011 de stabilire a criteriilor ecologice de acordare a etichetei ecologice a UE pentru computerele personale (JO L 151, 10.6.2011, p. 5).


title: Decizia 2011/270/PESC a Consiliului din 5 mai 2011 de numire a Reprezentantului Special al Uniunii Europene în Kosovo

text:
               7.5.2011

               RO

               Jurnalul Oficial al Uniunii Europene

               L 119/12

         DECIZIA 2011/270/PESC A CONSILIULUI
   din 5 mai 2011
   de numire a Reprezentantului Special al Uniunii Europene în Kosovo (1)

   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 31 alineatul (2) și articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 10 iunie 1999, Consiliul de Securitate al Organizației Națiunilor Unite a adoptat Rezoluția 1244.

               (2)

               La 15 septembrie 2006, Consiliul a adoptat Acțiunea comună 2006/623/PESC (2) privind crearea unei echipe a Uniunii Europene însărcinate cu pregătirea instalării unei eventuale misiuni civile internaționale în Kosovo care include un reprezentant special al Uniunii Europene (echipa de pregătire a MCI/RSUE).

               (3)

               La 13-14 decembrie 2007, Consiliul European a subliniat faptul că Uniunea este pregătită să joace un rol central în consolidarea stabilității din regiune și în punerea în aplicare a unei înțelegeri care să definească statutul viitor al Kosovo. Consiliul European a afirmat disponibilitatea Uniunii de a sprijini Kosovo pe calea către o stabilitate durabilă, inclusiv printr-o misiune în cadrul politicii europene de securitate și apărare (PESA) și printr-o contribuție la un birou civil internațional, ca parte a prezențelor internaționale.

               (4)

               La 4 februarie 2008, Consiliul a adoptat Acțiunea comună 2008/123/PESC (3) de numire a domnului Pieter FEITH în calitate de Reprezentant Special al Uniunii Europene (RSUE) în Kosovo, al cărui mandat se încheie la 30 aprilie 2011.

               (5)

               Domnul Fernando GENTILINI ar trebui să fie numit în calitate de RSUE în Kosovo pentru perioada 1 mai 2011-31 iulie 2011.

               (6)

               Procesul de stabilizare și de asociere constituie cadrul strategic al politicii Uniunii cu privire la regiunea Balcanilor de Vest, iar instrumentele acestuia sunt aplicabile Kosovo, inclusiv un parteneriat european, dialogul politic și tehnic în cadrul dialogului privind procesul de stabilizare și de asociere, precum și programele de asistență ale Uniunii în materie.

               (7)

               Pentru asigurarea coerenței cu alte activități relevante din sfera de competență a Uniunii, mandatul RSUE va fi pus în aplicare în coordonare cu Comisia.

               (8)

               RSUE își va îndeplini mandatul în contextul unei situații care s-ar putea deteriora și care ar putea aduce atingere obiectivelor acțiunii externe a Uniunii prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Reprezentantul Special al Uniunii Europene
   Domnul Fernando GENTILINI este numit în calitate de Reprezentant Special al Uniunii Europene (RSUE) în Kosovo pentru perioada 1 mai 2011-31 iulie 2011. Mandatul RSUE se poate încheia mai devreme, în cazul în care Consiliul decide aceasta, pe baza unei propuneri a Înaltului Reprezentant al Uniunii pentru afaceri externe și politica de securitate (ÎR).
   Articolul 2
   Obiectivele politicii
   Mandatul RSUE se bazează pe obiectivele politicii Uniunii în Kosovo. Acestea includ obiectivul de a juca un rol central în consolidarea stabilității din regiune și în punerea în aplicare a unei înțelegeri care să definească statutul viitor al Kosovo, în perspectiva unui Kosovo stabil, viabil, pașnic, democratic și multietnic, care să contribuie la cooperarea și la stabilitatea regională, pe baza unor relații de bună vecinătate; un Kosovo care se angajează să respecte supremația legii, protecția minorităților și a patrimoniului cultural și religios.
   Articolul 3
   Mandatul
   În vederea realizării obiectivelor politicii, mandatul RSUE constă în:

               (a)

               oferirea, de către Uniune, de consiliere și susținere în procesul politic;

               (b)

               promovarea coordonării politice globale a Uniunii în Kosovo;

               (c)

               asigurarea de orientări politice locale șefului misiunii Uniunii Europene de sprijinire a supremației legii în Kosovo (EULEX KOSOVO), inclusiv cu privire la aspectele politice ale chestiunilor legate de responsabilitățile executive;

               (d)

               asigurarea consecvenței și a coerenței acțiunii Uniunii față de public. Purtătorul de cuvânt al RSUE este principalul punct de contact al Uniunii pentru mass-media din Kosovo în ceea ce privește chestiunile legate de politica externă și de securitate comună/politica de securitate și apărare comună (PESC/PSAC). Toate activitățile privind presa și informarea publicului se desfășoară în strânsă și continuă coordonare cu purtătorul de cuvânt al ÎR/Biroul de presă al Secretariatului Consiliului;

               (e)

               contribuirea la dezvoltarea și consolidarea respectării drepturilor omului și a libertăților fundamentale în Kosovo, inclusiv în privința femeilor și a copiilor, în conformitate cu politica Uniunii privind drepturile omului și cu orientările Uniunii privind drepturile omului.

         Articolul 4
   Executarea mandatului
   (1)   RSUE este responsabil pentru executarea mandatului, acționând sub autoritatea ÎR.
   (2)   Comitetul politic și de securitate (COPS) menține o legătură privilegiată cu RSUE și este principalul punct de contact al RSUE cu Consiliul. COPS furnizează RSUE orientări strategice și îndrumare politică în cadrul mandatului, fără a aduce atingere competențelor ÎR.
   (3)   RSUE își desfășoară activitatea în strânsă coordonare cu Serviciul European de Acțiune Externă (SEAE).
   Articolul 5
   Finanțarea
   (1)   Valoarea financiară de referință destinată să acopere cheltuielile aferente mandatului RSUE pentru perioada 1 mai 2011-31 iulie 2011 este de 690 000 EUR.
   (2)   Cheltuielile sunt gestionate în conformitate cu procedurile și normele aplicabile bugetului general al Uniunii. Resortisanții țărilor din regiunea Balcanilor de Vest pot participa la proceduri de ofertare pentru contracte.
   (3)   Gestionarea cheltuielilor face obiectul unui contract între RSUE și Comisie. RSUE răspunde în fața Comisiei pentru toate cheltuielile.
   Articolul 6
   Constituirea și componența echipei
   (1)   Un personal specializat al Uniunii este desemnat pentru a-l asista pe RSUE la executarea mandatului său și pentru a contribui la coerența, vizibilitatea și eficacitatea acțiunii globale a Uniunii în Kosovo. În limitele mandatului său și ale mijloacelor financiare puse la dispoziție, RSUE răspunde de constituirea echipei sale. Echipa dispune de competențele necesare în chestiuni politice specifice, conform mandatului. RSUE informează în mod prompt Consiliul și Comisia cu privire la componența echipei sale.
   (2)   Statele membre, instituțiile Uniunii și SEAE pot propune detașarea de personal care să lucreze cu RSUE. Remunerarea personalului detașat este asigurată de statul membru, de instituția Uniunii în cauză ori de SEAE, după caz. Experții detașați de statele membre pe lângă instituțiile Uniunii sau SEAE pot, de asemenea, să fie afectați RSUE. Personalul internațional contractat este format din resortisanți ai unui stat membru.
   (3)   Toți membrii personalului detașat rămân sub autoritatea administrativă a statului membru din care provin, a instituției Uniunii care i-a detașat ori a SEAE, își duc la îndeplinire sarcinile și acționează în interesul mandatului RSUE.
   Articolul 7
   Privilegiile și imunitățile RSUE și ale personalului acestuia
   Privilegiile, imunitățile și alte garanții necesare îndeplinirii și bunei desfășurări a misiunii RSUE și a membrilor personalului acestuia se stabilesc de comun acord cu partea/părțile-gazdă, după caz. Statele membre și Comisia oferă tot sprijinul necesar în acest sens.
   Articolul 8
   Securitatea informațiilor clasificate
   (1)   RSUE și membrii echipei acestuia respectă principiile și standardele minime de securitate stabilite prin Decizia 2001/264/CE a Consiliului din 19 martie 2001 de adoptare a regulamentului de securitate al Consiliului (4), în special atunci când gestionează informații clasificate ale UE.
   (2)   ÎR este autorizat să comunice NATO/KFOR informații și documente clasificate ale UE până la nivelul „CONFIDENTIEL UE” elaborate în scopurile acțiunii, în conformitate cu regulamentul de securitate al Consiliului.
   (3)   ÎR este autorizat să comunice Organizației Națiunilor Unite (ONU) și Organizației pentru Securitate și Cooperare în Europa (OSCE), în conformitate cu necesitățile operaționale ale RSUE, informații și documente clasificate ale UE până la nivelul „RESTREINT UE” care sunt elaborate în scopurile acțiunii, în conformitate cu regulamentul de securitate al Consiliului. În acest scop, vor fi adoptate dispoziții la nivel local.
   (4)   ÎR este autorizat să comunice părților terțe asociate la prezenta decizie documente neclasificate ale UE legate de deliberările Consiliului referitoare la acțiune și care fac obiectul obligației de secret profesional în conformitate cu articolul 6 alineatul (1) din Regulamentul de procedură al Consiliului (5).
   Articolul 9
   Accesul la informații și asistența logistică
   (1)   Statele membre, Comisia și Secretariatul General al Consiliului garantează accesul RSUE la toate informațiile relevante.
   (2)   Delegația Uniunii în regiune și/sau statele membre, după caz, furnizează asistență logistică.
   Articolul 10
   Securitatea
   În conformitate cu politica Uniunii privind securitatea personalului cu atribuții operaționale desfășurat în afara Uniunii în temeiul titlului V din tratat, RSUE ia toate măsurile a căror aplicare este rezonabilă, conform mandatului său și condițiilor de securitate din regiunea geografică pentru care este responsabil, pentru a asigura securitatea întregului personal aflat sub directa sa autoritate, în special prin:

               (a)

               elaborarea unui plan de securitate specific misiunii, care include măsuri de securitate fizică, organizațională și procedurală specifice misiunii, realizând gestionarea deplasării personalului în condiții de siguranță către zona de misiune și în interiorul acesteia, precum și gestionarea incidentelor de securitate și inclusiv prevăzând un plan de urgență și un plan de evacuare a misiunii;

               (b)

               asigurarea faptului că întreg personalul desfășurat în afara Uniunii beneficiază de asigurare pentru un grad înalt de risc, necesară în condițiile specifice zonei de misiune;

               (c)

               asigurarea faptului că toți membrii echipei sale care urmează să fie desfășurați în afara Uniunii, inclusiv personalul contractat la nivel local, au beneficiat, înainte de sosirea în zona de misiune sau în momentul sosirii, de o formare adecvată în domeniul securității, pe baza clasificărilor de risc atribuite zonei de misiune;

               (d)

               asigurarea punerii în aplicare a tuturor recomandărilor formulate de comun acord ca urmare a evaluărilor periodice privind securitatea și transmiterea către ÎR, Consiliu și Comisie de rapoarte scrise cu privire la punerea în aplicare a acestora și la alte aspecte legate de securitate, în cadrul rapoartelor intermediare și al celor de executare a mandatului.

         Articolul 11
   Raportarea
   RSUE prezintă ÎR și COPS, periodic, rapoarte verbale și scrise. De asemenea, RSUE prezintă rapoarte grupurilor de lucru ale Consiliului, dacă este necesar. Rapoartele scrise periodice sunt difuzate prin rețeaua COREU. La recomandarea ÎR sau COPS, RSUE poate prezenta rapoarte Consiliului Afaceri Externe.
   Articolul 12
   Coordonarea
   (1)   RSUE promovează coordonarea politică globală a Uniunii. RSUE contribuie la asigurarea unei utilizări coerente a tuturor instrumentelor Uniunii la fața locului în vederea realizării obiectivelor de politică ale Uniunii. Activitățile RSUE se coordonează cu cele ale Comisiei, precum și cu cele ale altor RSUE activi în regiune, dacă este cazul. RSUE furnizează scurte informări periodice misiunilor statelor membre și delegațiilor Uniunii.
   (2)   Pe teren, se menține o strânsă legătură cu șefii delegațiilor Uniunii în regiune și cu șefii de misiune ai statelor membre. Aceștia depun toate eforturile pentru a-l sprijini pe RSUE în executarea mandatului. RSUE oferă orientare politică locală șefului EULEX KOSOVO, inclusiv pentru aspectele politice ale chestiunilor legate de responsabilitățile executive. RSUE și comandantul operației civile se vor consulta reciproc, în funcție de necesități.
   (3)   RSUE asigură, de asemenea, legătura cu organismele locale relevante și cu alți actori internaționali și regionali prezenți la fața locului.
   (4)   RSUE, împreună cu alți actori ai Uniunii prezenți la fața locului, asigură difuzarea informațiilor și schimbul de informații între actorii Uniunii din teatrul de operații, în vederea atingerii unui grad înalt de conștientizare și evaluare comună a situației.
   Articolul 13
   Reexaminarea
   Punerea în aplicare a prezentei decizii și coerența acesteia cu alte contribuții ale Uniunii în regiune se reexaminează în mod periodic. RSUE prezintă ÎR, Consiliului și Comisiei un raport cuprinzător privind executarea mandatului la sfârșitul mandatului.
   Articolul 14
   Intrarea în vigoare
   Prezenta decizie intră în vigoare la data adoptării.
   Se aplică de la 1 mai 2011.

      Adoptată la Bruxelles, 5 mai 2011.

            Pentru Consiliu

            Președintele

         MARTONYI J.

      (1)  În conformitate cu Rezoluția 1244 (1999) a Consiliului de Securitate al Organizației Națiunilor Unite.

      (2)  JO L 253, 16.9.2006, p. 29.

      (3)  JO L 42, 16.2.2008, p. 88.

      (4)  JO L 101, 11.4.2001, p. 1.

      (5)  Decizia 2009/937/UE a Consiliului din 1 decembrie 2009 de adoptare a regulamentului său de procedură (JO L 325, 11.12.2009, p. 35).


title: 2012/614/UE: Decizia Parlamentului European din 10 mai 2012 privind descărcarea de gestiune pentru execuția bugetului Întreprinderii comune europene pentru ITER și pentru dezvoltarea energiei de fuziune aferent exercițiului financiar 2010

text:
               17.10.2012

               RO

               Jurnalul Oficial al Uniunii Europene

               L 286/342

         DECIZIA PARLAMENTULUI EUROPEAN
   din 10 mai 2012
   privind descărcarea de gestiune pentru execuția bugetului Întreprinderii comune europene pentru ITER și pentru dezvoltarea energiei de fuziune aferent exercițiului financiar 2010
   (2012/614/UE)
   PARLAMENTUL EUROPEAN,

               —

               având în vedere conturile anuale ale Întreprinderii comune europene pentru ITER și pentru dezvoltarea energiei de fuziune pentru exercițiul financiar 2010,

               —

               având în vedere raportul Curții de Conturi privind conturile anuale ale Întreprinderii comune europene pentru ITER și pentru dezvoltarea energiei de fuziune pentru exercițiul financiar 2010, însoțit de răspunsurile Întreprinderii comune (1),

               —

               având în vedere concluziile Delegației comune a Comisiei pentru bugete și a Comisiei pentru control bugetar din cadrul Parlamentului European la ITER, în Cadarache, din 16-18 mai 2011,

               —

               având în vedere Recomandarea Consiliului din 21 februarie 2012 (06086/2012 – C7-0050/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Decizia 2007/198/Euratom a Consiliului din 27 martie 2007 de înființare a întreprinderii comune europene pentru ITER și pentru dezvoltarea energiei de fuziune, cu oferirea unor avantaje conexe (3), în special articolul 5,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0113/2012),

               1.

               acordă directorului Întreprinderii comune europene pentru ITER și pentru dezvoltarea energiei de fuziune descărcarea de gestiune pentru execuția bugetului Întreprinderii comune aferent exercițiului financiar 2010;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Întreprinderii comune europene pentru ITER și pentru dezvoltarea energiei de fuziune, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 368, 16.12.2011, p. 24.

      (2)  JO L 248, 16.9.2002, p. 1.

      (3)  JO L 90, 30.3.2007, p. 58.

      (4)  JO L 357, 31.12.2002, p. 72.
    ---documentbreak---

               17.10.2012

               RO

               Jurnalul Oficial al Uniunii Europene

               L 286/343

         REZOLUȚIA PARLAMENTULUI EUROPEAN
   din 10 mai 2012
   conținând observațiile care fac parte integrantă din decizia privind descărcarea de gestiune pentru execuția bugetului Întreprinderii comune europene pentru ITER și pentru dezvoltarea energiei de fuziune aferent exercițiului financiar
   PARLAMENTUL EUROPEAN,

               —

               având în vedere conturile anuale ale Întreprinderii comune europene pentru ITER și pentru dezvoltarea energiei de fuziune pentru exercițiul financiar 2010,

               —

               având în vedere raportul Curții de Conturi privind conturile anuale ale Întreprinderii comune europene pentru ITER și pentru dezvoltarea energiei de fuziune pentru exercițiul financiar 2010, însoțit de răspunsurile Întreprinderii comune (1),

               —

               având în vedere concluziile Delegației comune a Comisiei pentru bugete și a Comisiei pentru control bugetar din cadrul Parlamentului European la ITER, în Cadarache, din 16-18 mai 2011,

               —

               având în vedere Recomandarea Consiliului din 21 februarie 2012 (06086/2012 – C7-0050/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Decizia 2007/198/Euratom a Consiliului din 27 martie 2007 de înființare a întreprinderii comune europene pentru ITER și pentru dezvoltarea energiei de fuziune, cu oferirea unor avantaje conexe (3), în special articolul 5,

               —

               având în vedere Regulamentul financiar al Întreprinderii comune europene pentru ITER și pentru dezvoltarea energiei de fuziune, adoptat prin decizia Consiliului său de administrație la 22 octombrie 2007 (numit în continuare „Regulamentul financiar al ITER”),

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0113/2012),

               A.

               întrucât Întreprinderea comună europeană pentru ITER și pentru dezvoltarea energiei de fuziune (denumită în continuare „Întreprinderea comună”) a fost înființată în martie 2007 pentru o perioadă de 35 de ani;

               B.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2010 și cu privire la legalitatea și regularitatea operațiunilor subiacente;

               C.

               întrucât Regulamentul financiar al ITER se bazează pe Regulamentul financiar cadru, care a fost modificat recent pentru a fi în conformitate cu modificările operate în Regulamentul financiar general;

               D.

               întrucât, la 9 octombrie 2008, Curtea de Conturi a prezentat Avizul nr. 4/2008 privind Regulamentul financiar al ITER;

               E.

               întrucât Întreprinderea comună a început să funcționeze autonom în 18 martie 2008;

               F.

               întrucât atunci când a fost creată Întreprinderea comună valoarea orientativă a resurselor totale considerate necesare pentru perioada 2007-2014 se ridica la 9 653 000 000 EUR;

               G.

               întrucât bugetul final al Întreprinderii comune pentru exercițiul financiar 2010 a cuprins credite de angajament în valoare de 444 100 000 EUR și credite de plată în valoare de 241 700 000 EUR,

      Gestiunea bugetară și financiară

               1.

               constată că în ianuarie 2010 Consiliul de administrație a acceptat demisia primului director al Întreprinderii comune;

               2.

               constată cu îngrijorare că Curtea de Conturi atrage atenția asupra faptului că resursele necesare pentru proiectul ITER sunt substanțial mai mari decât resursele totale orientative preconizate a fi necesare pentru perioada 2007-2014;

               3.

               constată că valoarea totală a bugetului Întreprinderii comune adoptat inițial pentru 2010 se ridica la 447 440 000 EUR în credite de angajament și 254 900 000 EUR în credite de plată; înțelege din conturile anuale ale Întreprinderii comune că bugetul său pentru 2010 a fost rectificat de două ori; remarcă în special că cele două bugete rectificative vizau patru obiective:

                           —

                           să reducă cu 3 300 000 EUR contribuția administrativă a Euratom, pentru a ajunge la o concordanță perfectă între bugetul inițial al Întreprinderii comune și bugetul Uniunii pentru 2010;

                           —

                           să actualizeze contribuția statului-gazdă al ITER: a fost emisă o notă de debit pentru întreaga sumă prevăzută în buget (13 600 000 EUR) pentru plata contribuției Franței pe 2010; pe baza unei estimări a plăților efective, în 2010 a fost încasată suma de 8 000 000 EUR;

                           —

                           să actualizeze contribuțiile membrilor: Întreprinderea comună a încasat restul contribuțiilor membrilor pentru 2009, dar Italia și Ungaria nu și-au plătit contribuțiile pentru bugetul 2010, în ciuda mai multor rapeluri;

                           —

                           să înregistreze veniturile suplimentare din dobânzi bancare asupra contribuției Franței (104 506,54 EUR), dobânzi pe „contul curent” (34 629,49 EUR) și suma rambursată de Centrul de Traduceri pentru Organismele Uniunii Europene (1 389,00 EUR);

               4.

               ia notă, din observațiile Întreprinderii comune, că aceasta a executat 99,9 % din creditele de angajament aferente bugetului 2010; se arată totuși preocupat de întârzierile în activitățile de punere în aplicare, care au condus la o rată de utilizare a creditelor de plată de doar 63,4 %;

               5.

               ia act cu îngrijorare de faptul că reportările din exercițiul 2009 au constat în credite de angajament în valoare de 106 800 000 EUR și în credite de plată în valoare de 52 200 000 EUR, acestea fiind, în principal, credite acumulate de la țara-gazdă a ITER și alocate construcției ITER;

               6.

               constată, din conturile anuale ale Întreprinderii comune, că în 2010 valoarea creditelor de angajament și de plată anulate pentru cheltuielile administrative a fost de 1 090 550,73 EUR, iar pentru cheltuielile operaționale valoarea creditelor de plată anulate a fost de 50 713 452,82 EUR;

               7.

               subliniază cu îngrijorare valoarea mare a soldului de trezorerie, care era de 78 800 000 EUR la sfârșitul exercițiului, ceea ce reprezintă 26,8 % din creditele de plată disponibile pentru 2010;

      Achiziții publice și granturi

               8.

               remarcă, din raportul anual de activitate pe 2010 al Întreprinderii comune, că au fost atribuite în total 44 de contracte de achiziții publice în valoare totală de 826 000 000 EUR; constată în special că au fost inițiate 42 de proceduri de achiziții publice operaționale, au fost finalizate 43 de proceduri de evaluare pentru achiziții publice și au fost semnate 43 de contracte de achiziții publice; stabilește, de asemenea, pe baza RAA, că în 2010 Întreprinderea comună a lansat 5 proceduri de achiziții publice administrative, a atribuit 7 contracte de achiziții publice administrative, în valoare totală de 6 000 000 EUR, și a semnat 6 contracte de achiziții publice administrative;

               9.

               ia act de faptul că au fost lansate 16 proceduri de acordare de granturi, au fost finalizate 21 de evaluări, au fost atribuite 23 de granturi și au fost semnate 29 de acorduri de grant;

               10.

               ia act de faptul că Curtea de Conturi a analizat un eșantion de 9 proceduri de achiziții publice și 6 proceduri de acordare de granturi; își exprimă îngrijorarea cu privire la faptul că în 3 dintre cele 9 proceduri de achiziții publice a fost depusă câte o singură ofertă; este, de asemenea, preocupat de faptul că, în cazul granturilor, s-a primit, în medie, câte o propunere pentru fiecare cerere; îndeamnă Întreprinderea comună să elaboreze un plan de acțiune care să conțină măsuri și termene concrete pentru a maximiza concurența și să respecte principiul raportului optim între costuri și beneficii în fazele de pregătire, publicare, evaluare și gestionare a contractelor din cadrul cererilor de propuneri;

               11.

               constată faptul că controalele pe care le aplică Întreprinderea comună înainte de efectuarea plăților din cadrul acordurilor de grant nu sunt documentate suficient pentru a putea oferi asigurări în ceea ce privește respectarea cerințelor financiare și eligibilitatea costurilor subiacente; subliniază că și auditorul intern al Întreprinderii comune a observat că abordarea în ceea ce privește controlul ex ante al plăților efectuate în contul declarațiilor de cheltuieli nu este eficace și nici bine concepută pentru a prelucra aceste declarații; solicită Întreprinderii comune să ia măsurile necesare pentru a consolida controalele înaintea plăților și să informeze autoritatea de descărcare de gestiune cu privire la acest aspect;

               12.

               constată faptul că lista beneficiarilor de contracte și granturi nu este disponibilă publicului pe site-ul de internet al Întreprinderii comune și își exprimă preocuparea cu privire la această lipsă de transparență; solicită, prin urmare, Întreprinderii comune să ia exemplu de la Întreprinderile comune CLEAN SKY, FCH, IMI și SESAR și să publice pe site-ul său de internet lista completă a beneficiarilor de contracte și granturi atât pentru 2010, cât și pentru exercițiile financiare anterioare;

      Sistemele de control intern

               13.

               constată cu îngrijorare de faptul că sistemele de control intern ale Întreprinderii comune nu au fost integral concepute și aplicate, așa cum se solicită în Regulamentul său financiar; regretă, de asemenea, că au existat îndoieli cu privire la circuitele financiare și separarea funcțiilor; ia act de faptul că la 1 ianuarie 2011 a intrat în vigoare o nouă structură organizatorică; remarcă totuși că responsabilitatea pentru circuitele financiare nu a fost pe deplin atribuită, iar posturile-cheie din Întreprinderea comună sunt în continuare vacante;

               14.

               solicită Întreprinderii comune să valideze procesele de lucru care oferă informații financiare sistemelor contabile (ABAC și SAP); îndeamnă, de asemenea, Întreprinderea comună să creeze un instrument adecvat pentru gestionarea contractelor operaționale care să fie integrat cu sistemele de raportare bugetară și financiară;

               15.

               salută faptul că Întreprinderea comună a instituit un comitet de audit în subordinea directă a Consiliului de administrație așa cum solicitase autoritatea de descărcare de gestiune;

               16.

               constată faptul că Întreprinderea comună a început să elaboreze o strategie de audit ex post destinată să evalueze legalitatea și regularitatea tranzacțiilor subiacente și preconizată a fi aplicată în 2012; subliniază că Întreprinderea comună a început să funcționeze autonom în martie 2008;

      Auditul intern

               17.

               ia act de faptul că normele financiare ale Întreprinderii comune nu au fost încă modificate pentru a include dispoziția privind competența auditorului intern al Comisiei în ceea ce privește bugetul general în ansamblul său;

               18.

               constată totuși că Întreprinderea comună și Comisia au luat măsuri pentru a asigura o definire clară a rolului operațional ce revine Serviciului de Audit Intern al Comisiei și, respectiv, a rolului operațional ce revine structurii de audit intern din cadrul Întreprinderii comune;

      Plata cu întârziere a contribuțiilor membrilor și acordul de găzduire

               19.

               consideră că este esențial ca toți membrii Întreprinderii comune să își plătească contribuțiile în termenul prevăzut; ia notă de faptul că Consiliul de administrație a adoptat măsuri de percepere a unei dobânzi pentru cotizația anuală de membru în cazul întârzierii plății;

               20.

               recunoaște că, deși între Spania și Întreprinderea comună a fost semnat Acordul de găzduire cu privire la amplasament și la sprijinul, privilegiile și imunitățile acordate, sediul permanent nu a fost încă pus la dispoziția Întreprinderii comune; constată totuși că Întreprinderea comună ocupă un sediu temporar ale cărui costuri sunt suportate de Spania;

      Observații orizontale privind întreprinderile comune

               21.

               subliniază că, până în prezent, Comisia a creat șapte întreprinderi comune în temeiul articolului 187 din Tratatul privind funcționarea Uniunii Europene; remarcă faptul că șase întreprinderi comune (IMI, ARTEMIS, ENIAC, CLEAN SKY, FCH și ITER-F4E) își desfășoară activitatea în domeniul cercetării, sub supravegherea DG RTD și a DG INFSO din cadrul Comisiei, iar o întreprindere comună este însărcinată cu dezvoltarea noului sistem de gestionare a traficului aerian (SESAR) și își desfășoară activitatea în domeniul transporturilor, sub supravegherea DG MOVE;

               22.

               constată faptul că resursele totale orientative considerate necesare pentru întreprinderile comune pe perioada existenței lor se ridică la 21 793 000 000 EUR;

               23.

               constată faptul că contribuția totală a Uniunii considerată necesară pentru întreprinderile comune pe perioada existenței lor se ridică la 11 489 000 000 EUR;

               24.

               constată faptul că, pentru exercițiul financiar 2010, contribuția totală a UE la bugetul întreprinderilor comune s-a ridicat la 505 000 000 EUR;

               25.

               solicită Comisiei să comunice anual autorității de descărcare de gestiune informații consolidate referitoare la fondurile totale atribuite anual fiecărei întreprinderi comune de la bugetul general al Uniunii, pentru a asigura transparență și claritate în utilizarea fondurilor Uniunii și pentru a redobândi încrederea contribuabililor europeni;

               26.

               salută inițiativa Întreprinderii comune ARTEMIS de a include în RAA informații privind monitorizarea și examinarea proiectelor în derulare; consideră că această practică ar trebui urmată și de celelalte întreprinderi comune;

               27.

               reamintește faptul că întreprinderile comune sunt parteneriate de tip public-privat și că, prin urmare, interesele publice se întrepătrund cu cele private; consideră că, în aceste condiții, nu ar trebui trecută cu vederea posibilitatea apariției unor conflicte de interese, care ar trebui tratate în mod adecvat; solicită deci întreprinderilor comune să informeze autoritatea de descărcare de gestiune cu privire la mecanismele de verificare existente în cadrul structurilor lor care le permit să gestioneze și să prevină în mod adecvat conflictele de interese;

               28.

               constată faptul că, cu excepția notabilă a Întreprinderii comune pentru ITER și pentru dezvoltarea energiei de fuziune, întreprinderile comune constituie structuri relativ mici și concentrate geografic; consideră, prin urmare, că acestea ar trebui să își pună resursele în comun ori de câte ori este posibil;

               29.

               solicită Curții de Conturi să transmită autorității de descărcare de gestiune informații privind modul în care s-a dat curs observațiilor pe care le-a făcut pentru fiecare dintre întreprinderile comune în raportul privind conturile anuale pentru exercițiul financiar 2011;

               30.

               invită Curtea de Conturi să prezinte Parlamentului, într-un termen rezonabil, un raport special privind valoarea adăugată a creării întreprinderilor comune în ceea ce privește eficiența realizării programelor demonstrative, de cercetare și de dezvoltare tehnologică ale Uniunii; solicită, de asemenea, ca raportul să includă o evaluare a eficacității creării întreprinderilor comune.

      (1)  JO C 368, 16.12.2011, p. 24.

      (2)  JO L 248, 16.9.2002, p. 1.

      (3)  JO L 90, 30.3.2007, p. 58.

      (4)  JO L 357, 31.12.2002, p. 72.


title: Decizia (PESC) 2016/37 a Consiliului din 16 ianuarie 2016 privind data aplicării Deciziei (PESC) 2015/1863 de modificare a Deciziei 2010/413/PESC privind adoptarea de măsuri restrictive împotriva Iranului

text:
               16.1.2016

               RO

               Jurnalul Oficial al Uniunii Europene

               LI 11/1

         DECIZIA (PESC) 2016/37 A CONSILIULUI
   din 16 ianuarie 2016
   privind data aplicării Deciziei (PESC) 2015/1863 de modificare a Deciziei 2010/413/PESC privind adoptarea de măsuri restrictive împotriva Iranului
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 26 iulie 2010, Consiliul a adoptat Decizia 2010/413/PESC (1) privind adoptarea de măsuri restrictive împotriva Iranului.

               (2)

               La 14 iulie 2015, China, Franța, Germania, Federația Rusă, Regatul Unit și Statele Unite, sprijinite de Înaltul Reprezentant al Uniunii pentru afaceri externe și politica de securitate, au ajuns la un acord cu privire la o soluție amplă pe termen lung la problema nucleară iraniană. Prin punerea în aplicare cu succes a planului comun amplu de acțiune (JCPOA) se va asigura caracterul exclusiv pașnic al programului nuclear iranian și ridicarea globală a tuturor sancțiunilor legate de domeniul nuclear.

               (3)

               La 20 iulie 2015, Consiliul de Securitate al Organizației Națiunilor Unite a adoptat Rezoluția (RCSONU) 2231 (2015) de susținere a JCPOA, solicitând punerea sa în aplicare deplină conform calendarului stabilit în JCPOA și prevăzând acțiuni care să se desfășoare în conformitate cu JCPOA.

               (4)

               RCSONU 2231 (2015) stabilește că, după verificarea de către AIEA a punerii în aplicare a angajamentelor Iranului legate de domeniul nuclear, astfel cum sunt prevăzute în JCPOA, dispozițiile RCSONU 1696 (2006), 1737 (2006), 1747 (2007), 1803 (2008), 1835 (2008), 1929 (2010) și 2224 (2015) încetează să se aplice.

               (5)

               RCSONU 2231 (2015) stabilește în continuare că statele respectă dispozițiile relevante cuprinse în declarația din 14 iulie 2015, din partea Chinei, Franței, Germaniei, Federației Ruse, Regatului Unit, Statelor Unite și Uniunii Europene, care figurează ca anexa B la RCSONU 2231 (2015), vizând promovarea transparenței și crearea unui climat care să conducă la punerea în aplicare deplină a JCPOA.

               (6)

               La 18 octombrie 2015, prin Decizia (PESC) 2015/1863 (2), Consiliul a hotărât să înceteze aplicarea tuturor sancțiunilor economice și financiare ale Uniunii din domeniul nuclear, ținând seama de RCSONU 2231 (2015) și de anexa B la RCSONU 2231 (2015), simultan cu punerea în aplicare de către Iran a măsurilor convenite în domeniul nuclear, verificată de către AIEA.

               (7)

               Prin Decizia (PESC) 2015/1863, Consiliul a hotărât, de asemenea, să introducă, după verificarea de către AIEA a punerii în aplicare a angajamentelor Iranului legate de domeniul nuclear, un regim de autorizare pentru revizuirea și luarea unei decizii cu privire la transferurile către Iran sau activitățile cu acesta în domeniul nuclear care nu sunt acoperite de RCSONU 2231 (2015), în deplină concordanță cu JCPOA.

               (8)

               În conformitate cu articolul 2 al doilea paragraf din Decizia (PESC) 2015/1863, decizia respectivă se aplică de la data la care Consiliul ia act de faptul că directorul general al AIEA a prezentat Consiliului guvernatorilor AIEA și Consiliului de Securitate al Organizației Națiunilor Unite un raport care confirmă faptul că Iranul a luat măsurile prevăzute la punctele 15.1-15.11 din anexa V la JCPOA.

               (9)

               Consiliul ia act de faptul că la 16 ianuarie 2016 directorul general al AIEA a prezentat Consiliului guvernatorilor AIEA și Consiliului de Securitate al Organizației Națiunilor Unite raportul care confirmă faptul că Iranul a luat măsurile prevăzute la punctele 15.1-15.11 din anexa V la JCPOA,

         ADOPTĂ PREZENTA DECIZIE:
   Articolul 1
   Decizia (PESC) 2015/1863 se aplică de la 16 ianuarie 2016.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 16 ianuarie 2016.

            Pentru Consiliu

            Președintele

         A.G. KOENDERS

      (1)  Decizia 2010/413/PESC a Consiliului din 26 iulie 2010 privind adoptarea de măsuri restrictive împotriva Iranului și de abrogare a Poziției comune 2007/140/PESC (JO L 195, 27.7.2010, p. 39).

      (2)  Decizia (PESC) 2015/1863 a Consiliului din 18 octombrie 2015 de modificare a Deciziei 2010/413/PESC privind adoptarea de măsuri restrictive împotriva Iranului (JO L 274, 18.10.2015, p. 174).


title: Decizia Comisiei din 24 mai 2006 de stabilire a sumelor care, în conformitate cu articolul 10 alineatul (2), articolul 143d și articolul 143e din Regulamentul (CE) nr. 1782/2003 al Consiliului, sunt puse la dispoziția FEADR și a sumelor care vor fi puse la dispoziția FEAGA

text:
Anunţ juridic important

|

32006D0410

Official Journal L 163 , 15/06/2006 P. 0010 - 0011

		20060524Decizia Comisieidin 24 mai 2006de stabilire a sumelor care, în conformitate cu articolul 10 alineatul (2), articolul 143d și articolul 143e din Regulamentul (CE) nr. 1782/2003 al Consiliului, sunt puse la dispoziția FEADR și a sumelor care vor fi puse la dispoziția FEAGA(2006/410/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune [1], în special articolul 12 alineatele (2) și (3),întrucât:(1) Articolul 10 din Regulamentul (CE) nr. 1782/2003 al Consiliului din 29 septembrie 2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori [2] expune metoda care permite calcularea sumelor nete de modulare ce urmează să fie puse la dispoziția Fondului European Agricol pentru Dezvoltare Rurală (FEADR). Articolul 143d și articolul 143e din regulamentul respectiv determină sumele care urmează să fie transferate către FEADR pentru restructurarea regiunilor producătoare de bumbac sau tutun.(2) Plafoanele anuale ale cheltuielilor care corespund Fondului European Agricol de Garanție (FEAGA) înaintea transferului către FEADR până în 2013 sunt cuprinse în anexa I la acordul interinstituțional privind cadrul financiar 2007-2013 [3].(3) Sumele care urmează să fie puse la dispoziția FEADR și soldul net disponibil pentru cheltuielile FEAGA trebuie să fie fixate pe baza sumelor anuale maxime corespunzătoare exercițiilor financiare 2007-2013,DECIDE:Articol unicSumele puse la dispoziția Fondului European Agricol pentru Dezvoltare Rurală (FEADR) pentru exercițiile financiare 2007-2013, în conformitate cu articolul 10 alineatul (2), articolul 143d și articolul 143e din Regulamentul (CE) nr. 1782/2003, precum și soldul net disponibil pentru cheltuielile Fondului European Agricol de Garanție (FEAGA) sunt cuprinse în anexa la prezenta decizie.Adoptată la Bruxelles, 24 mai 2006.Pentru ComisieMariann Fischer BoelMembru al Comisiei[1] JO L 209, 11.8.2005, p. 1. Regulament, astfel cum a fost modificat prin Regulamentul (CE) nr. 320/2006 (JO L 58, 28.2.2006, p. 42).[2] JO L 270, 21.10.2003, p. 1. Regulament, astfel cum a fost modificat ultima dată prin Regulamentul (CE) nr. 319/2006 (JO L 58, 28.2.2006, p. 32).[3] Nepublicat încă în Jurnalul Oficial.--------------------------------------------------20060524ANEXĂ(în milioane de EUR) |Exercițiu financiar | Sume disponibile pentru FEADR | Sold net disponibil pentru cheltuielile FEAGA |Articolul 10 alineatul (2) din Regulamentul (CE) nr. 1782/2003 | Articolul 143d din Regulamentul (CE) nr. 1782/2003 | Articolul 143e din Regulamentul (CE) nr. 1782/2003 |2007 | 984 | 22 | | 44753 |2008 | 1241 | 22 | | 44954 |2009 | 1252 | 22 | | 45405 |2010 | 1257 | 22 | | 45867 |2011 | 1231 | 22 | 484 | 45880 |2012 | 1231 | 22 | 484 | 46356 |2013 | 1228 | 22 | 484 | 46840 |--------------------------------------------------


title: 2010/763/UE: Decizia Consiliului din 6 decembrie 2010 privind încheierea unui Acord de parteneriat în domeniul pescuitului între Uniunea Europeană și Insulele Solomon

text:
               9.12.2010

               RO

               Jurnalul Oficial al Uniunii Europene

               L 324/48

         DECIZIA CONSILIULUI
   din 6 decembrie 2010
   privind încheierea unui Acord de parteneriat în domeniul pescuitului între Uniunea Europeană și Insulele Solomon
   (2010/763/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43 alineatul (2) coroborat cu articolul 218 alineatul (6) litera (a),
   având în vedere propunerea Comisiei Europene,
   având în vedere aprobarea Parlamentului European,
   întrucât:

               (1)

               Pe baza Deciziei Consiliului din 22 septembrie 2009 de autorizare a Comisiei în vederea deschiderii negocierilor în numele Comunității pentru încheierea unui Acord de parteneriat privind pescuitul cu Insulele Solomon, Comunitatea a negociat cu Insulele Solomon un acord de parteneriat în domeniul pescuitului prin care se acordă navelor comunitare posibilități de pescuit în apele asupra cărora Insulele Solomon exercită suveranitatea sau jurisdicția în domeniul pescuitului.

               (2)

               Ca urmare a acestor negocieri, la 26 septembrie 2009 a fost parafat un nou acord de parteneriat în domeniul pescuitului.

               (3)

               Prin Decizia 2010/397/UE a Consiliului (1), Acordul de parteneriat în domeniul pescuitului dintre Uniunea Europeană și Insulele Solomon a fost semnat și aplicat cu titlu provizoriu de la 9 octombrie 2009.

               (4)

               Acordul ar trebui încheiat,

         ADOPTĂ PREZENTA DECIZIE:
   Articolul 1
   Acordul de parteneriat în domeniul pescuitului dintre Uniunea Europeană și Insulele Solomon se aprobă prin prezenta decizie (2).
   Articolul 2
   Președintele Consiliului desemnează persoana (persoanele) împuternicită (împuternicite) să procedeze, în numele Uniunii, la notificarea prevăzută la articolul 18 din acord, prin care se exprimă consimțământul Uniunii de a-și asuma obligații în temeiul acordului (3).
   Articolul 3
   Prezenta decizie intră în vigoare la data adoptării.

      Adoptată la Bruxelles, 6 decembrie 2010.

            Pentru Consiliu

            Președintele

         J. MILQUET

      (1)  JO L 190, 22.7.2010, p. 1.

      (2)  Textul acordului a fost publicat în JO L 190, 22.7.2010, p. 3, împreună cu decizia privind semnarea.

      (3)  Data intrării în vigoare a acordului se publică în Jurnalul Oficial al Uniunii Europene de către Secretariatul General al Consiliului.